Internasionale Kruiskulturele Konferensie skop af | Nuus
Internasionale Kruiskulturele Konferensie skop af
July 18, 2012 1 Opmerking
Nagenoeg 600 nasionale en internasionale afgevaardigdes het Woensdag (18 Julie) by die Universiteit Stellenbosch (US) byeengekom vir die 21ste konferensie van die Internasionale Vereniging van Kruiskulturele Sielkunde (IACCP 2012). Dit is die eerste keer dat die konferensie, wat Saterdag (21 Julie) eindig, in Suider-Afrika plaasvind.
Die Internasionale Vereniging vir Kruiskulturele Sielkunde (IACCP), wat in 1972 gestig is, fasiliteer kommunikasie en samewerking tussen kruiskulturele sielkundiges regoor die wêreld.
Prof Russel Botman, US Rektor en Visekanselier, het in sy verwelkoming gesê ons moet die komplekse uitdagings wat met ’n multikulturele en ongelyke samelewing geassosieer word, die hoof probeer bied. Hy het die Internasionale Vereniging vir Kruiskulturele Sielkunde vir sy bydrae hiertoe geloof.
As deel van sy Mandeladag-vieringe het die Internasionale Vereniging vir Kruiskulturele Sielkunde mnr Shaun Johnson, hoof-uitvoerende beampte van die Mandela Rhodes-stigting, genooi om te vertel hoe die stigting Mandela se nalatenskap laat voortleef.
Mnr Shaun Johnson aan die woord by die konferensie. (Foto: Anton Jordaan)
Johnson het Mandela as “die mees formidabele Afrikaan wat die wêreld nog gesien het” beskryf en gesê die stigting eer sy nalatenskap deur nuwe Mandela’s te vind en ’n nuwe geslag Afrika-leiers te kweek.
Hy het gesê beurse word toegeken aan studente wat leierskapspotensiaal toon en dit waarvoor Mandela hom beywer het, kan help voortsit. Die stigting help ook om die doelgerigtheid van Mandela en sy tydgenote by beurshouers aan te wakker, het Johnson bygevoeg.
Afgevaardigdes by die konferensie sal temas soos kulturele identiteit, die skakeling tussen verskillende rassegroepe in post-apartheid Suid-Afrika, kulturele verskille in die beoefening van keuses, en kruiskulturele perspektiewe op China se teenwoordigheid in Afrika bespreek.
Kontak Deon Meiring by tel 0723454767 of e-pos Deon.Meiring@up.ac.za; Johan Malan by tel 021 808 3001 of e-pos djmalan@sun.ac.za vir meer inligting oor die konferensie. Besoek ook www.iaccp2012southafrica.co.zavir ’n volledige program. Akademies, Lettere en Sosiale Wetenskappe, Konferensies, Korporatief & Alumni, Ekonomiese en Bestuurswetenskappe, Algemeen, Mediavrystellings
features US-rektor help vroeggebore babas op Mandeladag voer
Geseënde Ramadan aan alle Moslem kollegas en studente
Een kommentaar op “Internasionale Kruiskulturele Konferensie skop af”
August 3, 2012 om 20:23
Can you give us detail and main agenda about International Association of Cross-Cultural Psychology Conference (IACCP 2012)?